CELEX: 31995D0117
Language: et
Date: 1995-03-30 00:00:00
Title: Komisjoni otsus, 30. märts 1995, millega määratakse kriteeriumid Newcastle’i haiguse järelevalvevööndist pärit tapalindude testimiseks nõukogu direktiivi 91/494/EMÜ artikli 5 lõike 3 rakendamiselEMPs kohaldatav tekst.

Tähtis õiguslik teade

|

31995D0117

Euroopa Liidu Teataja L 080 , 08/04/1995 Lk 0050 - 0051

		Komisjoni otsus,30. märts 1995,millega määratakse kriteeriumid Newcastle’i haiguse järelevalvevööndist pärit tapalindude testimiseks nõukogu direktiivi 91/494/EMÜ artikli 5 lõike 3 rakendamisel(EMPs kohaldatav tekst)(95/117/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 26. juuni 1991. aasta direktiivi 91/494/EMÜ loomatervishoiu nõuete kohta värske linnuliha ühendusesise kaubanduse ning kolmandatest riikidest importimise puhul, [1] viimati muudetud direktiiviga 93/121/EMÜ, [2] eriti selle artikli 5 lõiget 3,ning arvestades, et:direktiivi 91/494/EMÜ artikli 5 lõike 3 kohaldamiseks on vaja määrata kindlaks viroloogiliste läbivaatuste läbiviimise meetodid Newcastle’i haiguse puhul; seetõttu tuleks sätestada proovivõtu, katsete läbiviimise ja nende tulemuste tõlgendamise kord;on konsulteeritud söötade teaduskomiteega ja komitee on esitanud 12. detsembril 1994 oma aruande;käesoleva otsusega ettenähtud meetmed on kooskõlas alalise veterinaarkomitee arvamusega,ON VASTU VÕTNUD KÄESOLEVA OTSUSE:Artikkel 1Direktiivi 91/494/EMÜ artikli 5 lõike 3 kohaldamisel peab viroloogiliste proovide võtmine ja kontrollimine Newcastle’i haiguse viiruse tuvastamiseks vastama lisa nõuetele.Artikkel 2Käesolevat otsust kohaldatakse alates 1. aprillist 1995.Artikkel 3Käesolev otsus on adresseeritud liikmesriikideleBrüssel, 30. märts 1995Komisjoni nimelkomisjoni liigeFranz Fischler[1] EÜT L 268, 24.9.1991, lk 35.[2] EÜT L 340, 31.12.1993, lk 39.--------------------------------------------------LISA1. Proovide võtmineIga linnukarja kohta võetakse vähemalt 60 proovi, s.o vähemalt 30 kloaagi-tampooniproovi ja 30 hingetoru-tampooniproovi. Proovid võetakse vähemalt 60 linnult. Proovid võetakse viis päeva enne tapmist ja transporditakse jahutatult, kuid mitte külmutatult testimiseks riiklikku Newcastle'i haiguse laboratooriumi.2. Proovide töötlemineAlusvanni võib panna kuni 5 ühte tüüpi proovi. Tampooniproovid asetatakse antibiootikumi söötesse, mis peaks proovid täielikult vedelikuga katma ja jäetakse pärast loksutamist umbes kaheks tunniks ümbritseva õhu temperatuurile (või pikema perioodi puhul temperatuurile 4 oC) ning puhastatakse siis tsentrifuugimise teel (näiteks 800 — 1000 × g 10 minutit).3. Antibiootikumi söödeTüüpiline sööde kloaagi-tampooniproovi jaoks: 10000 ühikut/ml penitsilliini, 10 mg/ml streptomütsiini, 0,25 mg/ml gentamütsiini ja 5000 ühikut/ml mükostatiini fosfaatpuhvri lisandiga keedusoolalahuses pH tasemega 7,2—7,4. Võib lisada 50 μg/ml oksütetratsükliini. Antibiootikumi kontsentratsiooni võib hingetoru-tampooniproovide puhul vähendada viiendikuni. Söötme valmistamisel tuleb pärast antibiootikumi lisamist sööte pH taset kindlasti kontrollida ja vajadusel parandada.4. Viiruse eraldamine embrüonaalses staadiumis munastSelginenud supernatant pannakse 0,2 ml kogustena allantoisi õõntesse, milles on vähemalt neli embrüonaalses staadiumis muna, mida on inkubeeritud 8—11 päeva. Munad peaksid soovitavalt pärinema patogeenivabast karjast, kuid kui see ei ole võimalik, võib kasutada mune, mis pärinevad karjast, mille puhul on tõendatud Newcastle'i haiguse viiruse puudumine. Nakatatud mune hoitakse temperatuuril 37 oC ja valgustatakse iga päev. Niipea kui munas olev embrüo on surnud või suremas ning hiljemalt 4 päeva pärast nakatamist, jahutatakse munad temperatuurini 4 oC ja kontrollitakse allantoisi-amnioni vedelikku hemaglutinatsiooni tuvastamiseks.5. TõlgendamineTest on negatiivne, kui hemaglutinatsiooni ei esine ja viirust ei ole võimalik eraldada. Newcastle'i haiguse viiruse eraldamine tähendab seda, et kari on nakkuskahtlusega ja selle suhtes kohaldatakse nõukogu direktiivi 92/66/EMÜ [1] artikli 4 nõudeid. Kui ilmneb, et viirus on pärit vaktsiinist, tuleb võtta uued proovid ja läbi viia uued katsed.[1] EÜT L 260, 5.9.1992, lk 1.--------------------------------------------------